
	Informatīvais ziņojums
Par Latvijas – Igaunijas Starpvaldību komisijas pārrobežu sadarbības veicināšanai 2026.gada 22.maija sēdi
	Priekšlikums
Igaunijas puses vēlme, ierosinot SVK ietvaros izskatīt Latvijas Imigrācijas likumā ieviesto pienākumu trešo valstu pilsoņiem, kuriem nav Latvijas Republikas izsniegtas vīzas vai uzturēšanās atļaujas, un kas ieceļo tās teritorijā, reģistrēties Valsts apdraudējuma novēršanas informācijas sistēmā vismaz 48 stundas pirms ieceļošanas un gaidīt apstiprinājumu, bija vienoties par šāda reģistrēšanās pienākuma neattiecināšanu uz Igaunijas autopārvadātājiem, jo tiem vīzas un uzturēšanās un darba atļaujas ir izsniegušas kompetentās Igaunijas iestādes pēc rūpīgas iepriekšējas pārbaudes.

Līdz ar to ierosinām precizēt informatīvā ziņojuma 4. sadaļas "Latvijas – Igaunijas SVK pieņemtie lēmumi 2026. gadā" ceturto apakšpunktu, izsakot to šādi:
"4) turpināt konsultācijas starp kompetentajām iestādēm, lai vienotos par iespējamo risinājumu Latvijas noteiktā pienākuma trešo valstu pilsoņiem, kuriem nav Latvijas Republikas izsniegtas vīzas vai uzturēšanās atļaujas, un kas ieceļo tās teritorijā, reģistrēties Valsts apdraudējuma novēršanas informācijas sistēmā, neattiecināšanai uz trešo valstu kravas automašīnu vadītājiem no Igaunijas, kas veic starptautiskos autopārvadājumus.

